Falábúak1  
A “Falábúak” nevű amatőr futballcsapat is teljesítette a kispályás futballszezont. Készítsen  
egy programot amely rögzíti és értékeli a csapatnak az egyes fordulókban elért  
gólkülönbségeit!  
A gólkülönbség értéke pozitív, ha a Falábúak csapata nyert; negatív, ha az ellenfél; és  
természetesen nulla, amennyiben a meccs eredménye döntetlen volt.  
Például:  
Falábúak - ellenfél: 0 - 3 Gólkülönbség: -3  
Falábúak - ellenfél: 3 - 0 Gólkülönbség: 3  
Falábúak - ellenfél: 5 - 1 Gólkülönbség: 4  
Falábúak - ellenfél: 6 - 6 Gólkülönbség: 0  
A program forráskódját mentse “falabuak” néven! A program megírásakor a felhasználó által  
megadott adatok helyességét, érvényességét nem kell ellenőriznie, és feltételezheti, hogy a  
rendelkezésre álló adatok a leírtaknak megfelelnek.  
1. Olvassa be a mintának megfelelően, és tárolja el, hogy hány forduló volt a  
szezonban!  
2. Olvassa be a mintának megfelelően az egyes fordulók gólkülönbségeit!  
3. A mintának megfelelően adja meg, hogy a csapatnak hány győztes, vesztes ill.  
döntetlen mérkőzése volt!  
4. A mintának megfelelően adja meg, hogy a csapat hány pontot ért el a szezonban! (A  
győzelem 3 pontot, a döntetlen 1 pontot ér.)  
5. Vizsgálja meg, és a mintának megfelelően jelezze, hogy a csapatnak több győztes  
mérkőzés volt-e, mint veresége és döntelene együttvéve!  
6. A csapat céljai között szerepelt, hogy egy mérkőzésen több góllal győzzenek, mint az  
előző győztes(!) mérkőzésen! Vizsgálja meg, és a mintának megfelelően jelezze,  
hogy a csapat hányszor érte el ezt a célt a szezonban!